钦定古今图书集成/明伦汇编/氏族典/第389卷 > 李裕
## 钦定古今图书集成/明伦汇编/氏族典/第389卷 > 李裕

按《唐书德王裕传》：“裕大顺二年，始王。帝幸华州，韩建
立裕为皇太子。刘季述等幽帝东内，奉裕即皇帝位。
季述诛裕，匿右军。或请杀之，帝曰：‘太子冲孺，贼强立
之，且何罪’？诏还少阳院，复为王。朱全忠自凤翔还，见
王春秋盛，标宇轩秀，忌之，密语崔引曰：‘王既窃帝矣，
大义灭亲，讵可留公任宰相，盍启之’？引从容言，如全”
忠意，帝不许，乃免。帝迁洛，他日谓蒋元晖曰：“德王，朕
爱子，全忠奈何欲杀之？”言已泣下，自啮指流血。元晖
即擿语全忠，全忠恚帝被弑。元晖置酒邀诸王九曲
池，饮酣，皆杀之，投尸水中。